জিউস
টাইটানদের সঙ্গে যুদ্ধের পর জিউস তাঁর দুই দাদা পসেইডন ও হেডিসের সঙ্গে বিশ্বচরাচর ভাগ করে নেন। জিউস হন আকাশের দেবতা, পসেইডন সমুদ্রের এবং হেডিস মৃতলোক বা পাতালের দেবতা হন। প্রাচীন পৃথিবী গাইয়াকে কেউ দাবি করতে পারেন না। তাই তিনি এই তিন জনেরই নিয়ন্ত্রণাধীন থাকেন। এই কারণেই পসেইডনকে "ভূকম্প-সৃষ্টিকারী" (ভূমিকম্পের দেবতা) বলা হয় এবং হেডিস মৃত মানুষদের উপর নিজ আধিপত্য কায়েম করেন। (পেনথাস দেখুন)
অ্যাপোলো
অ্যাপোলো (Ἀπόλλων, Apollōn (GEN Ἀπόλλωνος) গ্রিক ও রোমক পুরাণে রোগ নিরাময়কারী, ভবিষ্যৎ বক্তা, সঙ্গীত ও জ্ঞানের দেবতা হিসেবে পরিচিত। অ্যাপোলো জিউস এবং লেটোর পুত্র। অ্যাপোলো ও আর্টেমিস যমজ ভাই-বোন ছিলেন। অ্যাপোলো তাঁর বহুমুখী চরিত্রের কারণে বারো অলিম্পিয়ানদের মধ্যে অন্যতম গুরুত্বপূর্ণ দেবতা হিসেবে স্বীকৃত হয়ে আছেন।